Na temelju članka 75. Zakona o sportu («Narodne novine» broj 141/22) i članka 36. Statuta Općine Sveti Ivan Žabno («Službeni glasnik Koprivničko-križevačke županije» broj 4/21), Općinsko vijeće Općine Sveti Ivan Žabno na 23. sjednici održanoj 16. prosinca 2024. donijelo je

**PROGRAM**

**javnih potreba u sportu na području Općine Sveti Ivan Žabno u 2025. godini**

I.

Programom javnih potreba u sportu na području Općine Sveti Ivan Žabno u 2025. godini (u daljnjem tekstu: Program) utvrđuju se aktivnosti, poslovi i djelatnosti u sportu koji su od lokalnog značenja, te će se sredstva za njihovo financiranje osigurati iz Proračuna Općine Sveti Ivan Žabno za 2025. godinu (u daljnjem tekstu: Proračun).

II.

Javne potrebe u sportu na području Općine Sveti Ivan Žabno (u daljnjem tekstu: Općina) ostvarivat će se:

* poticanjem i promicanjem sporta,
* djelovanjem sportskih udruga,
* treningom, organiziranjem i provođenjem natjecanja,
* osiguravanjem rada osoba za obavljanje stručnih poslova u sportu,
* sportsko-rekreacijskim aktivnostima građana,
* planiranjem, izgradnjom, održavanjem i korištenjem sportskih objekata.

III.

Za javne potrebe u sportu iz točke II. ovog Programa u Proračunu su planirana sredstva u ukupnoj svoti 50.000,00 eura, a rasporedit će se udrugama za njihove projekte i programe temeljem provedenog javnog natječaja.

Za rekonstrukciju nogometnog igrališta „Ivan Bastalec“ u Svetom Ivanu Žabnu u Proračunu su planirana sredstva u ukupnoj svoti od 50.000,00 eura.

Za rekonstrukciju nogometnog igrališta u Svetom Petru Čvrstecu u Proračunu su planirana sredstva u ukupnoj svoti od 100.000,00 eura

IV.

Sredstva za javne potrebe u sportu utvrđena ovim Programom uplaćivat će se na žiro-račune udrugama temeljem provedenog natječaj i sklopljenog ugovora.

V.

Korisnici kojima su ovim Programom raspoređena sredstva, dužni su podnijeti izvješće o utrošku financijskih sredstava za prethodnu godinu u sklopu prijave na raspisani javni natječaj.

VI.

Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2025. godine.

OPĆINSKO VIJEĆE

OPĆINE SVETI IVAN ŽABNO

KLASA: 620-01/24-01/03

URBROJ: 2137-19-02/1-24-1

Sveti Ivan Žabno, 16. prosinca 2024.

POTPREDSJEDNIK:

Tomislav Kučina